บอร์ด TWZ ไฟเขียวซื้อหุ้นคืนวงเงินไม่เกิน 60 ลบ. เริ่ม 9 ก.พ.
บอร์ด TWZ ไฟเขียวซื้อหุ้นคืนวงเงินไม่เกิน 60 ลบ. เริ่ม 9 ก.พ.
25 ม.ค. 2559

บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ เปิดเผยว่า ที่ประชุมคณะกรรมการบริษัทวันนี้ อนุมัติโครงการซื้อหุ้นคืนเพื่อการบริหารทางการเงิน (Treasury Stocks) ภายในวงเงินสูงสุดไม่เกิน 60 ล้านบาท คิดเป็นจำนวนหุ้นที่จะซื้อคืนไม่เกิน 260 ล้านหุ้น พาร์หุ้นละ 0.10 บาท หรือคิดเป็นราว 4.17% ของหุ้นที่จำหน่ายได้แล้วทั้งหมด โดยจะเป็นการซื้อในตลาดหลักทรัพย์แห่งประเทศไทย(ตลท.) มีกำหนดระยะเวลาซื้อหุ้นคืน 6 เดือนนับตั้งแต่วันที่ 9 ก.พ.-8 ส.ค.59
สำหรับเหตุผลในการซื้อหุ้นคืน เพื่อบริหารสภาพคล่องส่วนเกินของบริษัท ขณะที่ราคาหุ้นปัจจุบันต่ำกว่ามูลค่าทางบัญชีต่อหุ้น ทำให้บริษัทเล็งเห็นถึงโอกาสของผลตอบแทนจากการบริหารสภาพคล่องที่ค่อนข้างสูง และยังเป็นการแสดงสถานะทางการเงินที่แข็งแกร่งของบริษัท และความเชื่อมั่นของศักยภาพในการสร้างรายได้และกำไรในอนาคตของบริษัท